Nem minden biotermék, ami cukormentes
Adalék-, ízesítõ- és cukormentes a bioétel. De nem minden bio, ami natúr. Ahhoz, hogy egy termék megkapja a bio minõsítést, szigorú szabályokat kell betartania a termelõnek. Ezek a termékek körülbelül a duplájába kerülnek, mint a hagyományos élelmiszerek.
Tömény, drága, de egészséges. Röviden így lehetne összefoglalni a bioélelmiszerek jellemzõit. A tudatos étkezés divatja miatt egyre több szegedi tér be a bioüzletekbe. A magyar biotermékek 70-80 százalékát azonban külföldre viszik.
– Nálunk is vannak import élelmiszerek, például német és kínai. De a minõségen ez nem változtat. A termékeket ugyanis minden országban egy független minõsítõ szervezet ellenõrzi – mondta Piros Magdolna, az egyik szegedi bioüzlet tulajdonosa.
Hozzátette: a forgalma azóta nõtt, amióta trendivé vált az egészséges, tudatos táplálkozás. A bioélelmiszereknek ugyanis nagyobb a tápértékük. Töményebbek, laktatóbbak, mint a hagyományos élelem, ezért kevesebbet eszünk belõlük, és késõbb éhezünk meg.
– Sok a beteg és a fiatal a vásárlóink között, rajtuk kívül a tehetõsebb középosztály jár hozzánk. A kismamák pedig még akkor is megveszik a babáknak a biogyümölcsöt, ha rossz gazdasági helyzetben élnek – tájékoztatott Piros Magdolna.
Nem minden müzli, gyümölcs vagy joghurt bio, amit az üzletben kapni. Ezt a minõsítést ki kell érdemelni. Ezek a termékek mentesek mindenféle adaléktól, ízesítõtõl, cukortól és tartósítószertõl. Legalább három évig kell a speciális szabályoknak megfelelõ körülmények szerint mûvelni a földet, vagy etetni az állatokat ahhoz, hogy megkapja egy gazdaság terméke a bio elõtagot, amit aztán feltüntetnek a csomagoláson is.
– A termesztés és a feldolgozás folyamatától lesz bio a termék. Az állatokat biotakarmánnyal kell etetni. Ez azt jelenti, hogy ha valaki csirkét tart, de mesterséges táppal eteti, akkor a tojás nem bio.
A biotermékek drágábbak, mint a hagyományosak. Akik mégis az egészségesebb élelmiszer mellett döntenek, azt állítják, megéri.
– A fiatalok cigarettára, alkoholra költik a pénzüket, de amikor meglátják például a bioméz árát, azt mondják, hogy sok. Pedig szerintem nem drágábbak, mintha valaki a gyorsétteremben ebédelne – mondta a 20 éves Nagy Nikolett, aki már több éve átállt az egészséges táplálkozásra.
– Én nem szoktam bioételeket vásárolni, mert drágák. Nincs pénzünk ekkora luxusra. És idõm sincs, hogy odafigyeljek arra, mit eszem. A családom egyébként sem szereti ezeket az ételeket, más az ízük – magyarázta az adminisztrátorként dolgozó Horváthné Katona Ágnes, aki szerint a biotáplálkozás olyan divat, amit úgyis abbahagynak az emberek, amint elfogy a pénzük.
Szeged